Avanatos savivaldybė
Avanatos savivaldybė (gren. Avannaata, dan. Det Nordlige 'šiaurinė') – Grenlandijos savivaldybė, esanti salos šiaurės vakaruose. Administracinis centras – Ilulisatas. Įsteigta 2018 m. ir didžiąja dalimi atitinka buvusią Kasutsupo savivaldybę. Savivaldybė yra Bafino jūros pakrantėje, pietuose siekia Disko įlanką. Didžiąją dalį sausumos dengia Grenlandijos ledo skydas. Savivaldybei priklauso Upernaviko salynas, pusė Hanso salos. Tai rečiausiai gyvenama Grenlandijos savivaldybė ir vienas rečiausiai apgyvendintų administracinių vienetų pasaulyje. Į Avanatą patenka eilė šiauriausiai esančių Grenlandijos gyvenviečių.